
ka: cilu god 3 for 


"Bod II. U Kalači 


Na pitanje od više stranah stavljeno 
opetovano odvratjamo : da onimah koji su 
prošaste godine na novine platili ma kakvim 
načinom 3 fr. predplata iztiče koncem mi- 


seca Ožujka. Ured. 


Da se razumemo ! 


Kao što čujemo i osvidočavamo se, mlogi , pozvani 
i no pozvani“ pojavljuju se da prisudu težnju, duh i 
pravac —- program — ovi naši velecinjeni Novinah, na 
osnovu sa kojim i sami nisu sa sobom podpuno na čisto, 
kao što so to odmah najbolje može uviditi iz odgovora 
na Somborsko i Subotičko pismo velezaslužnog g. Ured- 
nika u 4. broju nasih Novinah tiskanog. 

Mi ovima kao i svima ostalima, ,naše gore lista 
sinovima“ koji krivo prisudjuju o priduzeću naši Novi- 
nah ne zamiramo, šta više sažaljevamo ih da ne raspoz- 
naju istinu od ne istine, svitlost od mraka i napridak 
od nazadka, koje je tako čisto : jasno pridstavljeno u 
Ovi naši Novinah, da se o dobroj i spasonosnoj cilji ov- 
do — niko drugi posumnjati ne može, doli samo bez 
wunog! Ako pak kogod iz ćefa i mržnje protiv čini 
prema ovome gornjim priduzeću, onda za toga nema 
riči, nema saveta i noma razloga, takovom ne pomaže 
ni svoto Bvangjelje, ni slovo Božije ni Švi Sveti; tako- 
vomo čoviku triba ostaviti na daru, neka po svome na- 
činu mudruje ma na pokon sludovao ! 


U Četvrtak 16. Veljače 1871. 

, WijLdđu oajojupen zu omijomi Bjewupod 


Pa kako je g. uredniku ovi velecinjeni Novinah 
zamirano tako je isto ako se ne varamo od istoga pisca 
pomenutog Samborskog pisma u 41. broju i prošle 
godine naših Novina na nas napadnuto, na koje nismo 
voljni bili odgovarati, iz uzroka : da nebi bez uspišnu 
raspravu podigli, od koje smo mislili može biti više 
štete no koristi našem milom i dragom  bunjevačkom 
narodu nanoti. No kada se od_ česti već u raspravu ili 
bolje reći u objašnjavanje upuštilo, to neka je dozvo- 
ljeno i nami nikoliko redaka napisati ,da se razu- 
memo!“ 

(x. dopisnik somborskoga pisma zamira nam ka- 
kosmo mogli reći : ,da neprijateljstva ruska sa Tur- 
skom samo za to bivaju, što rusija želi osloboditi naro- 
de kršćanske odnosno slavene ispod jarma turskoga 
pa u ostalom veli : ,gde je govor o slobodi, tamo je 
Rusiju spominjati ironija — sprdanja.“ 

Istina, u svako drugo doba pomišljati na slobodu 
i ovoj uporediti rusiju bolje reći rusku vladavinu, bilabi 
ne samo pusta ironija — već upravo žalosna scena; ali 
uzmimo u kakovim vrimenu mi danas živimo i u kak- 
vim političnim okolnostima? Kad vidimo ujedinenje, 
zavojevanje nimaca, njihovu fizičnu i moralnu moć — 
snagu — zar onda da ne pomišljamo na sudbu našu 
kao. gradjani magjarske? Zar da se damo zavesti za 
Bismarekom i Beustom i tim sebi grob kopamo. Zar 


Gorčakof da ne strepi od snage i veličine nimaca isto 


kao mi? i zar Rusiji i ruskom narodu manjeje opasan 
Nimac nego nami? Zar Nimac posli kakoje umlatio 


francesa — neće težiti da smrvi Magjare i Slavene koji 
mu stoje na putu da dostigne Senjsko i crno more, i u 
toj nakani nećeli najpre oči svoje baciti na rusiju, kao 
najveću i najjaču granu slavenstva prvo da slomije i 
nadvlada ? pa tom prilikom u čiju pomoć da se uzda 
Rusija nego u ustavnu Ugarsku i one slavenske narode 
koji sad još stenju pod teškim turskim lancima ro- 
bovanja? ostavljam svakom zrelo mislećem se da 
Prisudi ! 

Ne može dakle biti sumnje da Rusija ne predvidja 
kakva joj opasnost priti od strane. Nimaca, a ne manja 
opasnost priti i nama Austro-Ugarcima a navlastito 
Slavenima i zar dajel se pomišljati da mi kad 
Rusija padne, dalje obstati možemo, a ako se nadje 
koji brat da nas o protivnome uvori — mićemo 
se prid njim duboko pokloniti pa i cilo jugosla- 
venstvo bićemu zahvalno, ali ne virujemo da se 
može naći takovi junak : koji bi u stanju bijo takovo 
što dokazati. Zato nam valja nastojati da s Rusom kao 
susedom u miru ostanemo, i glede iztočne politike u 
sporazumljenje dojdemo buduć je nada : da će i tamo 
do uvidjena dospiti — da puci već i na istoku neimaju 

volje Rusu podnožjem služiti — već izkrenu želju za 
svojim oslobodjenjem otvaraju. Tim većma što u ruskim 
merodavnim krugovima, vladaju dvi stranke starija i 
mladja; starija je koja je većinom velikim dilom izmi- 
šana sa ne narodnim — ne ruskim zivljom — i ova 
tira konservativno absolutnu politiku; mladja je narod- 

na sa čistim rusima i velikim Knezom Konstantinom na 
čelu, koja je liberalna pomoću ove bilo to moralne ili | 
fizične može ugarska računati da će se navali german- 
skoj oprti i jugoslaveni koji pod igom turskim stenju 
do oslobodjenja svoga doći, a donle dok stara konser- 
vativna stranka koju možemo i absolutnom — svoje- 
voljnom — nazvati u Rusiji na čelu vlade stoji, dotle 
nam valja smotrenu politiku opportunitota — zgodne 
prilike — voditi i sve što u korist Ugarske i jugo- 
istočnih naroda ide, to 1 od ove dadne ruske vlade 
primati, na protiv pak što nama u prilog ne ide, muški 
i zrelo odbijemo. 

Poglavita nam briga mora biti ta, da se naša 
ugarska “vlada oprijatelji sa narodima podunavskih kno- 
ževina i sa Rusijom, kako bi pomoću ovi prvih mogla 
uzdu nad sadašnjom kao što gore rekosmo shsolalnom 
vladom ruskom držati — da ne bi ova sa pravog puta 
sišla i time kako kod kvara kršćanskim narodima koji 
na jugo-istoku pod igom turskim žive nanela, a i sebe i 
svoj narod sa time poremetila, jer nema gore šta na 
svitu, nego kad svoj svome što naudi, to se onda tako 
lako ne zaboravlja. A ina komišiluk svaki triba dobro 
da pazi, jer kad komšijska kuća gori, lako so može 1 
ovoga drugoga zapaliti. 

Stoga mislimo da nam je prava zadaća, odbaciti 
prijateljstvo nimaca, a približiti se narodima istočnim. 


KLE 


Ovaka politika mislimo triba da je Ugarske, i zato 
Bunjevaca i Šokaca : ovaka i jugoslavena. “) 
U Subotici na Marijin dan. 
* 
KUĆNI POSLOVI. 


JAVNI ODGOVOR NA DVA PISMA IZ KATYMARA 
POSLANA. 


Draga Bratjo! Prostite mi što vaša pisma nisam 
kadar obilodanit, buduć su tako osnovana: da drugi 
ljudi nebi mogli vaše želje i i misli pogodit, najskole one: 
koje su u prvo pomećane zato neće te u zlo primiti, ako 
ću ji ja iztolmačiti, Nikoj bratji vidi se nepravedno ono : 
štoje sa spajilukom uredjeno — misleć : da je_ u Katy- 
maru već sve zakonito uredjeno bilo, kada je selo po ces. 
kralj. kamari spajiluku pridano — i da su spajije posle 
više zemaljah osvojili nego što se nji ticalo, premdaje 
Katymar imo svoja pisma — knjige, i zemljovide, od 
1772. godine — pa da su katymarci u svoje vrieme na 
najvišje miesto svoje tužbe prodneli — gdieje po njih 
pravo odljučeno al to nije ovršeno — košto ni ono: 
koje je za podahnike u zakon od 1832/. god. uloženo, pa 
da katymarci možda još i sad portiu za take zemlje plat- 
jaju koje oni ne orui ne siju. — Tako mi se čini : da 
ova bratja nisu onaj odgovor pozorno Štili: koji sam već 
jedanput nikojim Katymarskom žiteljem košto ni onaj 
koji sam Daljočanom naslovio — molim Vas : da one 
odgovore na novo prigledate; pa ako se nevaram, tamo 
će te i na ove današnje žalbe razjasnenje nagoditi. To j Ja 
znam da je ožalostjena čovieka teško utišit, bolestna iz- 
ličit, uvriedjena umirit no običaju ljudi kazat : da se po 
vriemenu svačem lieka nalazi. U Obće neće te mi zami- 
oriti : ako vas opomenem : da mnoge stvari iz bližeg ni 
su tako krive — košto se pričinjavaju kad ji iz daleka 
gledamo. Vierujte bratjo: da mere ništa nebi taka ob- 
radovalo koda vidim : da se moj sav rod siromaštva ot- 
reso, i u sried dobarah zemaljski nastanio, al kako ja ne- 
imam vlasti da ove želje prama mojeg roda izpunim — 
isto tako ima taki položaja: na kojih ni sama carska 
vlast nije kadra šta prominit. Eto bratjo taki su urba- 
rialski odnošaji, ako su ti jedanput zakonito uredjeni, on- 
da te više ni car ni kralj ni ministar nisav Katymar nije 
u stanju pokreniti. A to sav sviet znade : da su u Katy- 
maru urbarialski poslovi po naredbi zakona uredjeni. — 
Dakle bratjo — budite dobri i shvatite me : da pod ne- 
bom nepoznajem take vlasti : koja bi mogla ono : što je 
tamo ustanovljeno narušiti. Vidilo seto vama pravo ili 
ne pravo što je sudski ovršeno, to zakon nedozvoljava da 
bude pomršeno. Liepo vas dakle molim : nemojte se na- 
prezat take stvari drmat, koje nadmašavaju sve vaše i 
tvarne i duševne sile, već otvorite duh nauku, srce viri, 
ufanju i i ljubavi — a sveg čovieka žrtvujte radu i poslu, 
pa će te lagano sve to natrag steći štoste izgubili, od če- 
ga drugčie “neće vam se ni stopa povratiti ako će te 100 
godina jadikovati. Virujte da to nije moguće da vi plat- 
jate_ za one zemlje koje neorete neživimo taki sviet : da 
tko može što zatajati — tose može na kojem lančiću 
sgoditi — ako se uredno zemlje o prodaji na vlastnike 
neprinašaju, al gdie se radio zemljišta spajinski i seljač- 
ki, taki slučaj nemože se oživotvoriti. 

No što se drugog pisma tiče to je malo razgovitnie, 


*) O tom predmetu u došastjem broju i naše _mnienje će mo 
razložiti. Ured. 

al već kad sam počo ito ću iznet na vidilo — štoje u 
tom zapečećeno bilo. Tuže se bunjevci da od duljeg vrie- 
mena pridike nepohadjaju, i to sbog toga : što je to boze 
gospodin parok pridiku na kraj mise odložio. Toliko 
znam : da je u našoj Biskupii za svaku faru vrieme služ- 
be božje o pohodu Biskupskom uredjeno — dali je što u 
tom obziru u Katymaru promienjeno — ili nepromienje- 
no — to se mene netiče — al mislim : akoje promienjeno 
toje po vlasti crkvenoj naredjeno > ako bi što u toj 
promieni po krštjane nepogodno izpalo — poklem vlast 
crkvena svaka tako nastoji uredit : kako će se Bog već- 
ma proslavit, i Vierni povoljniu priliku Boga poslužit 
dobiti, to ako Vierni miestnom svojem duhovnom pastiru 
prituže Biskupska vlast neće kasniti, sve tako urediti, 
kako će virni moći Bogu povoljnije se klanjati. Ta ako 
se diete netuži da ga štogod boli, kako ćemu Majka lieka 
naći. Vašem duhovnom pastiru — ništa tako na srcu ne- 
može ležati : ko briga da vas do jednog u kraljestvo ne- 
besko uvede. Cudom se čudit moram : što vi zato iz os- 
tajete s pridike što se ta za a ne prid misom ovršiva. Rič 
božja je i prije i posli jednaka, od koje je divi. meštar 
rekao: da tkoje nesluša nije od Boga, ako je pak sto 
vama nepravedno — prijavite Vašem paroku, koji će za 
dužnost smatrati, sve za Vaš boljak popraviti, a što nje- 
govu vlast primaša to će Našem Preuzvišenom Nad. Bis- 
kupu predložiti. Urednik. 


OBRANA. DOPISNIKU X-u U Y-on. 4. BROJ BUNJ. 
I ŠOK. NOV. 


Šilo za ognjilo. 

Veoma mi drago, pobre moj! da se leteći krili 
svjetska lista, sastajemo na Maratonu javnosti. Uz poz- 
dravu srdačnu, uljudno te pozivam, budi otvorna lica i 
iskrena srca, pa me mirno i prostodušno onako poslušaj, 
kao što sam ja tebe. 

Smišljao i domišljao sam se, što je tebe u mojoj 
»Javnoj zahvali“ toli uvredilo, tako ozledilo, da ti je žar 
polila, lice, a graja uzvijorila srce? al zahman. — Možda 
je poslanstvo daljočko išlo u Beč o tvom trošku? pa te 
boli što si novce bacio u Dunaj izmedj Mohača i Beča. Il 
ćeš možda uztvrditi da je to išlo na moju štetu; al za to 
opet ja krivac a ne ti. Čemu dakle bol srca na moju zah- 
valu, ako si čiste savjesti i mirne duše ? 

Reci mi, prijatelju moj! kojim drugim načinom bio 

bi mogao izkazati obštini daljočkoj ljubav, do ovoga? na 
koj me izazvala izjava M. S. štampana u 99. broju bu: 
njevačko- sokačkih ovih novinah. Siromašan sam kapelan, 
neimajući, ništa do sirotne Bogu pripadaju će duše; nak- 
nuditi joj dakle ljubavi nisam bio u stanju. — Da sam 
Joj piso? ti bi i iz moga pisma tražio ljagu u suncu. Da 
sam otišao u njenu sredinu? ti bi bio triput veći Mod- 
rošiću percat! klikovao pri stolu župnika; ti bi se bio 
Prvi na njega kamenom bacio. 
Razvij mi, pobratime moj! tu možnu struju neliepa 
1 neslobodna načina, kojom se biskup il zaštitnik, kao 
savjestan protivnik, te nezavisen i razboran gospodar 
jednoga čina na nješto protivna siliti može, — pa ću on- 
da vjerovati da si i ti silom sveštenik. 

. Znaš li ti, ljubezni moj! kad i kako sam ja došao u 
Cziko ? Cuo lisi ti koli težka truda stajala je mene lju- 
bav do 3000 kat. dušah cikovačke župe? Ako neznaš, a 
ti se zaputi u kršne one prolome, uzmi švabsku dušu po 
dušu, izpituj, iztružuj — ako druge brige neimaš - pa 
ako nadješ i trunka mane, onda me kamenuj, a dotle bi 


kamen podići imao pravo ja na te; nu ljubav mi viče z 
oprosti mu Bože! 

Zataji mi, moj brate! ovu bjelodanu, žalibože, da- 
nas istinu da jeu našoj biskupiji množina župnikah, 
imajućih šokacah, a neznajući ni šokačka očenaša. Pak 
tu da iskrena šokca nezaboli duša? kaži mi odobravašli 
ti takvi postupak ? Fiat justitia, aut pereat mundus ! 


Prispodoba Niemca da mu treba Niemac — već se 
ovim načinom uništu je, što se s moje strane zahtjeva 
točno znanje jezika. Da sam i njemačkomu posve dora- 
840, otvorno izpoviedam, — a da sam već i na magjar- 
ških kapelanijah služio, dobro ti je znano; — tu si se 
dakle ugrizo za jezik. 


Voljno i savjestno mogao sam i, služio sam Nim- 
cem, a služim i danas; a dodje li ikad na Božjem svietu 
vreme, da mu služiti s pomanjkavosti njegova — il ma 
čija — jezika neću moći, — uklouit će me savjest valja- 
nijemu i vrednijemu s puta. 

Znam i ja da ima razlike medju svinjarom i duhov- 
nim pastirom samo ti još dodajem : da su kod savjestno- 
ga svinjara svinje u hrpi, a kod nesavjestnoga pastira 
duše širom. 

Brajne moj! Na onu tvrdnju, da je daljočki puk 
svedjer bio prepokoran, a sada protivan poglavarstvu, 
imam ti prišapnuti, da su jur davno prozujila vremena 
one sliepe seljačke prepokornosti; u tom duhu s nižen- 
stva vendar je još ipak hvale najdostojniji upravo nas 
Slavjan. — 

Ovoliko na obranu moga, a iz sljedećih točakah 
treba da ustaneš ti na obranu svoga poštenja. 


Prijatelju moj ! Dok ti pred licem obćinstva čitaju- 


| ćega bjelodano nedokažeš : 


1) da sam ja daljočko poklisarstvo svojim znanjem 
narodio i, u Beč slao; — 

2) da sam ja iz Daljoka ma ikad ikoga k sebi zvao, 
il u obštini daljočkoj od poslednjega časa svog odlazka 
izte župe, t.j. od 27. rujna 1869. g. do danas s ikim 
išta razpravljao; — 

3) da sam ja biskupa ol zaštitnika za postig- 
nuće koje župe ma kroz koju na svietu živu dušu ikad 
i čim ? silovao; — 

4) dasami jednoga svećenika na nasljedovanje 
svojom ,,javaom zahvalom“ natjerivao; — 

5) da je daljočkoj obćini svejedno bio joj pop 
ma tko? — 

6) da sam ja ikad jednim dramom licumierstva ol. 
prevare cikovačkim Niemcem ja li daljoškim šokcem 
umiljavao i omilio se; — 

1) da sam tam iz pučke sredine ikad s ijednom du- 
šom o postignuću cikovačke župe i riečcu govorio; — 

8) da sam idje ikojemu puku bio neprijatelj i, na 
neposlušnost ga proti zakonitomu poglavarstvu ikad 
ičim pobuiljivao, te i tvomu grizodušju ma samo sjemeš- 
cem gorušičnim sakrivio; — 

9) da sam ja demokrata, siromah kapelan, sbog 
svoje vlastite hasne i koristi, a ne pučkoga boljka i na- 
predka; — i, napokon dok nedokažeš : 

dotle, sudruže moj u Ilristu Bogu! osvade mraz 
pada tebi na obraz. 

Buile li p trebe, prigode i vremena pripravan sam 
te na obranu svoje česti ob ovom svem protivno uvjeriti 
dje i kako te volja. 

Nedokazžeš li sveg ovoga, ko što ti poštenjem sva- 


KH 


Jim i čistom savjesti jamčim da nećeš, onda jezik za zu- 
be, a pero za peć! 
Pri kraju neželim ti ni više vjere ni nade — no 
više ljubavi; — major autem horum est charitas! 
Ljubav, pravda, sve satira, — 
Neplasi je moć ni vika; — 
Dok je tinte i papira, 
. U meni ti pobornika! 
U Zumberku, na Blaževo 1871. 
Blaž Modrošić, 
žumberački kapelan. *) 


NOVOSTI. 


— Njegovo Veličanstvo je blagoizvolilo odputo- 
vat, u Beč a ondud u Meran k premilostivoj kraljici, gdi 
će 14. dana u obitelunom krugu provesti. 

— Preuzvišeni Nadbiskup srićno se povratio, i os- 
taće u Kalači do kraja ovog miseca. 

— Bečko ministarstvo posli toli muke srićno se 
porodilo. Grof Hohenwart — bišvi austrijski ravnatelj 
postaoje ministerialnim Predsjednikom. Dr. Habietinek 
ministarom pravosudja. Barun Ilolzgethan ministarom 
financia. Dr. Schaeffle ministarom trgovine, a g. Jirecek 
ministarom nastave i bogoštovja. Barun Scholl minista- 
rom domobranstva. Zurnalistika bečka nije zadovoljna s 
imenam valjada zato što ne zuče pošvabski, buduć se 
nimci naučili od vajkada nad drugim narodima gos- 
podovat. 

— To novo ministarstvo začelo je svoje dilova- 
nje podilenjem amnestie — na politične i štamparske 
odsudjene. 

— Bečki reihsrat sazivase na 20. dan Veljače. Ka- 
tolička skupština sastaće se 6. Ožujka da prigleda os- 
novu po dvadeset sedmorici nanitjenu. 

— Za IIrvatskog ministara imenovan je gr. Pe- 
tar Pejačević a ministarom bogoštovja g. Tivadar Pauler 
a nutarnji poslova g. Wilhelm Toth. 


TRGOVINA I OBRTNOST. 


Slabiem slabia biva i srića, kada se prigoda otvara 
za izvoz, onda smo od svakud smeteni rieke led pokriva 
a zeleznice su priterešene, jel ni dvo struki šinah ni za- 
dosta vaggona neimamo. 

Cinjenik Pestanski. Vuna, prodanoje do 1800 m. 
Szatmarske, Bačke, Banatske piskovne jednostrižne i 
i ruske, na stranu do 100 m. szatmarske po 85— 89 fr. 
300 m. po 85—86 fr. 4U0 m. jedno strižne 70— 72 fr. 
250 m. nejedn. 68 - 64 fr. Našincem 300 m. banatske 
85—84 fr. 100 m. bačke 80 fr. 50 m. 72 fr. 150 m. ba- 
nat. 85.— 86 fr. bajske 71 - 72 fr. pogodba je sklopljena 
na gr. Czirakye 300 m. 127 fr.a tvorinarski oprana pro- 
davana je finia po 168 — 175 fr. srid. 140— 145 fr. naj- 
niža 185 — 158 fr. vlaška cigajska 98 fr. vuna se traži 
malo je gotove. -- Svinji teškoće bečke 26!/,—29 nov. 
lakši 25.— 27 n. a za iznos 30—30'/ n. — Buduća go- 
rušica 13 fr. u odljučenoj kolikoći biliže cinu 15/,-— 155% 
fr. 15 fr. stara prodavana je po 17 fr. — Mast, 38— 


*) Prigledavši prazninu onog polja : koje bi valjalo napunit, 
zalost nas obuzimlje kad vidimo : da se vridne sile ko dvoštarja ma- 
kazna jedna drugu siku. Buduć to našem poštovanom obćinstvu ni 
zabave ni koristi neprinaša zato izjavljamo: da Dopisi koji obće stvari 
nerazpravljaju, već samo se na osobene povlače, u našem Listu neće 
biti priobćene. Ured. 

38'/, fr. u sudu, za kasnii rok do kraja Travnja. 36'/,— 
36%/, fr. bez suda, jabanska 35 —36 fr. — Slanina 125 
funt teškoće 291/, — 291/ fr. Šljive 1868. god. 5 fr. 1869. 
god. 7'/, fr. bosanske nove 12, fr. — Med drže 30 fr. 
malo je prodano po 26 fr. med u satima traže al ga ne- 
ima. — Vosak 104 - 100 fr. — Sišarice prve vrsti 156 
— 16'/, fr. magj. takve 181/.—19 fr. druge vrsti 14 — 
14'/% fr. treće 10—11'/, fr.— Pekmez finieg traže al ga 
neima — manj. vrid nude 10!'/,—11 fr. — Varivo bio- 
grah 9 fr. 30.n. — Sitni 5 fr. 50 n. — Grašak 6'/,—7 
fr. — Sočivo sepeško 5—5 fr. 50 n. kaša projna 5 fr, 
10 n. carinarska svagdi maža. — Mat sinjav 13 modri- 
kast 19!/, fr. proja 82 funt. 2 fr. 60— 75 nov. — Konap. 
sime 60 funt. 3 fr. 35 n. Muharika _mirov 3 fr. 60 nov. 
Vika grahorak 4 fr. 


CINA RANE. 

Pešta, 11. Velače. Žito. Banatsko. R3 fnt. 5 fr. 
65—79 n. 87 fnt. 6 f. 25 — 35 n. tisansko, tšk. 83 fnt. 5 f. 
10—80 n. 87 fnt. 6 fr. 30 — 41 _n. stolnobiogr. tšk. 85 
fnt. 5 fr. T0O— 80 n. tšk. 87 fnt. 6 f. 30— 40 n. biogr. 83 
fnt. 6 fr. 70 — 80 n. 87 fnt. 6 fr. 50—40 n. bačko. tšk, 83 
fnt. 5 f. 65— 75. n. tšk. 84 fnt. 5 f. 80—90n. 85 fnt. 5 
fr. 95 n. — G fr. 5 n. 86 fnt. 6 fr. 10— 20 n. Raž 78 — 79 
—80 fnt. 3 fr. 50— 55 n. acar. maž. 8 fr. 90— 95 n. 
Ječam 68—70 fnt. 2 fc. 85— 75 n. e. m. 2 fr. 90 — 3 fr. 
40 n. Zob 43— 45 fnt. 2 fr. 25— 30 n. e. m. 4 fr. 2—10 
n. Kukuruz 89 fnt. c. m. 2 fr. 60— 80 nov. 

Baja, 11. Velače. Žito 835 fnt. 5 f. 50 n. srid. 80 
fnt. 5 f. TO n. Napolica 78 fnt. 4 f. — n. 8rd. 76 fnt. 3 f. 
90 n. Raž 76 fnt 3 f. 40 _n. 75 fnt_vrd. 3 f. 30 n. ječam 
06 fnt. 2 f. 20 63 fnt. 2 fr. 10 n. Zob 44 fnt. vrd. 2 f. — 
n. 42 fnt. 1£.90n. Kukuruz 90 fnt. 2 fr. 20 n. 

NOVLE VIESTI. 

Beč. U velikoj pogibeli — voda po Dunavskom ka- 
nalu u Leopoldstadt. Brigittenau, i Zvischenbriicken ta- 
kom je silom uvalila — da su mnogi svoju imovinu iz- 
gubili — i stanovnici penjajuć se u gornje kate život 
svoj shranjivali — na lagjicah se po ulicah vozaju, 

U Beču se sastavlja jedna stranka od veliki posed- 
nikah, koja teži Doktore iz ravnateljstva i snjima tu 
strogu centralisatiu iztiskat, pa od ove samo toliko za- 
držat prama pokrainski Saborah kolikoje prama ugar- 
ske po zajedničkom ministarstvu pridržano — što više 1 
to tvrde : da ono što se od strane_prusko pokaziva s g. 
Beustom ne smatraju kao čisto zlato. 

Al naša Monarhia mal ako _po Beustu nije više na 
istokojugu nego na sjevero zapadu izgubila, g. Beustu 
kad se popritio pokazili su g. Bismarcka — koji je već 
i tamo svoja krila razkrilio, prije no štoje Beust sanjao. 


Visina vode Dunavske. 
Pešta, 11. Veljač 10“ 1“ raste. 


Poruke uredničtva. 
Vukovar: G.M.J. Za mladog čovjeka je liepa pisma. — 


Nenadić uzmite si vrieme oznanit — dali je poslano izvorno — oli 
sa stari usnah sakupljeno? — Illok: A.J. po redu. G. Bl. mislim 
da će mo se izmiriti. — Erdobakta : Predmet taj već je koprenom 


obvučen šteta će biti ako se nebi potrudili vašim perom druge stvari 
opisivati, malo nas je — a što više to bolje — koristniji će biti izbor 
po naše čitatelje. — Lipo je kad se mlade sile sve na parnasus pe- 
nju, no nemojmo svi gori uzlitati, ostajmo 1 na zemlji kod prose, vi- 
rujte bratjo, da je više ljudi koji vole na zemlji kruha jisti — nego 
nad oblaci slavom se hraniti. 


- oo 

Izdavatelj i odgovorni urednik : IVAN ANTUNOVICH. — U Kalači, 1871. 'Tiskom Malatina i Holmeyera. 

BUNJEVAČKA 1 ŠOKAČKA VILA, 22 


U eovosejs okore joooj 


: Zi 


BUNJEVKI NAŠOJ 


Bunjevko mi, kćerko roda! Ne, Ne! neću ljubit lica, Rukom milom bratjah svoji", 
Neznaš da te bratac toli Grih bi bio može biti,“ Koji znadu svoje štimat : 
Dušom ljubi, srcem grli Već ti želim ruke sviti Svoje branit, a ne drimat, 

U milinju rajskih čarah ? Oko vrata do ustnica. Kad već vrag u torbi stoji. 

Neznaš da smo jedne krvi, Pak ti kazat divno lane, Ti poslčdnja nečeš mila 
Iste majke jedna ditca ? Sto od tebe bratac želi, Ovdč biti medju nami, 

Ja ti bratac, ti sestrica ; Kad t od srca k srcu veli, Dok je glavah na rameni 
Ja te smiem ljubit prvi. Da mi srcu bol odlane. Tvojih bratjah krv u žila!! 
,»Ma 8i sestro! — nisi? — jesi!  Bratac želi zlato moje : Svit još mora za to znati, 

Sestra moja, kći mog roda, Da mi budeš rodu kćerka, Da još živi oj junačko 

Koj rič ustim tvojim poda Včrna kćerka, slavopojka, Slavno pleme bunjevačko, 
Reci grišno da to nisi, Njem darivav srce svoje. Koj' se mora već razcvasti ! 
Ti znaš mila, da je tako, Nećeš biti ti robkinjom Divnog toga mi plemena 

Al kad sestra jesi moja Lukavštine tudje strasti ; Jesi kćerka, zlato moje : 

Podaj meni lica tvoga Već zaštitna od propasti, Sve Ičpote u teb' što je, 
Brat te ljubit smč svakako. Prigrljena rukom milom. Od njeg primaš ti milena. 

Indi više nedangubi, U srčd oka u zenicu, 
Već ko bratac si sestricu Rod mi grli, srcem ljubi. 


Bunjevac. 


NAŠIM POŠTOVANIM ČITATELJENM ! Slava dakle mužu koji narodne starine izkuplja da 
duh starih u mladjima oživljiva. Istina kod nas je Tur- 
ska divljačina sve štoje staro bilo tako opustila : da ni 
kamen na kamenu nije ostavila. Istina da se sbog našeg 
narodnog mrtvila, gotovo i žica koja nas u običajih sa 
starih vezah prikinula, ipak mnoga se još na jeziku vir- 
nog puka kao najrevnieg starinah čuvara zadržala. Sve- 
ćenici i učitelji — koji se u najtišnjem savezu s pukom 
nalaze neka vrše svoju svetu dužnost prama svojeg roda 
i u ovom pridmetu, List je naš spreman sve što mu se 
prinese izkupit — i po Vili slavnom Družtvu odpremit. 


Evo Vila vam nosi dva znamenita poziva jedan od 
Veleučena Predsjednika družtva za jugoslav povjestnicu 
i Starine-Slavnog Pjesnika Presvitlog Ivana Kukuljevića 
—-a drugi od učeni revni rodoljubivi Učiteljah Hrvatski. 
Starke u obiteli izkupijaju okolo sebe svoje ljubljene 
unuke pa jim izpripovidaju sve što su kao devojčice od | 
svoji stari čuli i vidili, i to dičica rado slušaju, jel se duh 
s duhom u rodstvu spaja i čisto se siluje po opisu predjih 
svoji oblik sebi stvoriti, pazite samo kako sin kad starii 
postaje ljubko sc poziva na običaje otca svojeg, i te u 
mnogi stvari strogo slidi, ta on je kost od njegovi kostiuh | U Drugom pozivu — odlikuje se duh učiteljah 
— što je u obiteli uvižbano to se tvori i diluje u cilom | Hrvatski, želio sam ga pokazat našim učiteljem da vide: | 
narodu, jednoličnost se opažava u načinu misli i govora šta jim prikomurska obratja diluju. Svaki onaj koji so 
— zato kad se budi koji narod u mah razgleda i iztraživa | zabavljo s obrazovanjem pučkim moroje uvidit : da će 
u jeziku izraze, u odilu kroj — i način življenja svojih | Sva nakana i sva požertvovanja za napredak i razvitak 
starih, od nji se ni učem nije rad odkinuti — osića, da bi | narodni jalova ostati, dok u učiteljih neoživi samosviost 
to značilo živac svojeg žića podsići, svaki narod ima svoj | svojeg plemenitog zvanja, jel buduć na svictu neima tež- 
značajni duh koji se mora pokazat u misli govoru, jilu ljeg posla od poučavanja, zato ovo nikad donle neće pos- 
piću, odići, i svim onim stvarima — koje se njegova živ- tati plodno, dok učitelji, sve svoje sile tome ne posvetili 
ljenja doticaju, i štogod više ono Štoje starie poznaje, tou | budu. A poklem radostno vidimo u Hrvatski učitelji da. 
mladji život postaje kripkii, ko drvo štogod dublje u | u njima gori živa želja za narodnim razvitkom i nastoje: 
zemlju žile pruža, to čvrstje stoji —- po upoznanju stari- | taj plemeniti plamen u grudih svih svojih bratjah upa- 
nah narodni, — duh narodni osića se snažniim, smijoniim, | liti, po knjigah, i skupstinah, kaku jednu ove godine u 
ba čovik mobilnosti znanosti = 4 bogatstva, kad čovik zagreb u kane održati, zato nas veseli nada: da će Irvat- 
narodne starine iztraživa, onda slidi nagon duha narod- ski narod oživiti buduć ovake ima na čelu svojeg puka 
nog jel štogod aa oda tatina koa ga ovaj naraštaj prine- | učitelje. Bog jim blagoslovio rad! a u nami probudio duh | 
se tim se ovaj tišnje sklapa — s duhom svih pridtekli da njevim tragom truda i žertvovanja revno podjemo !!! 
narastaja i tim postaje silnli i smionii. 

Pitanja družtva za jugoslav. povjest- 


nicu i starine 


NA SVE PRIJATELJE STARINAH I POVJESTNICE 
NARODA HRVATSKOGA, SLOVENSKOGA , SRBS- 
KOGA I BUGARSKOGA. 


1. Imali u vašoj okolici uz jezera, blata, bare, 
mrtve vode ili budikakove močvare manjih ili povecćih 
prostorinah, nakoljenih starimi hrastovimi stupovi. me- 
dju kojimi ima svakojake truhleži ili truhlače, a medju 
njom orudje iz kamenite dobe, kao : kameniti _mlatovi 
(bat, malj, čekić) liepo izgladjeni i provrtani ? Zatim 
klinovi, sjekire, bradve, švarbe, dlieta, kopja, noževi, 
branici od mačevah, bodeži, tarionice (Reibsteine) žrvnji 
itd,? Nadalje žare i criepovi iz gline, a igle, kolutci, na- 
rukvice, grivne, spone, zaponci od kosti ili roga ? Ima li 
tu tragovah jantaru, liešnjakom ili siemenju raznoga ži- 
to ? Ima li kosti od životinje ? 

2. Ima li kod vas špiljah u kojih se nalaze čovječje 
kosti, a uz njih štogod od gore spomenuta orudja iz ka- 
menite dobe? 

3. Jeda li se našlo u vašoj okolici ogromnih kostih 
cd predpotopne zvieradi, a uz njih orudje iz višespome- 
nute kamenite dobe? 

4. Ima li u vašoj okolici starih grobovah sagradje- 
nih iz neobdjelana velika kamenja? Ima li okruglih, ši- 
ljastih ili podugljastih brezuljakah (humkah, gomilah, 
gromačah) nanešenih, nakoliko se razabrati može, od 
ljudskih rukuh? Jeda li su taka mijesta obrubljena ka- 
menjem ? Kako se zove ono mjesto gdje stoje taki bre- 
žuljei? Sto pripovieda o njih narod? Dali se našlo u njih 
budi kakovo orudje ili oružje iz kamena, ili iz tuča, mje- 
da, bakra, železa ? Ili su možebiti našli mužke nakite od 
kosti, tuča, mjeda, bakra, železa, srebra ili zlata, kao n. 
p. igle, prstenje, spone, kopče, narukvice, naušnice, putce, 
(dugmeta, gumbe) pase, slemove, kacige, oklopja? itd. 
Da li su ujedno našli pepela sa žarah? ili pako čovječje 
kosti, a uz njih po koj novac, oružje ? itd. 

5. Ima li kod vas stečakah t. j. velikih stojećih ka- 
menitih grobnicah, s napisi ili s izdjelanimi svakojakimi 
uresi i nakiti? Ima li mašalah ? ili pako grobovah (ra- 
kah) u kojih ae nalaze kamenite struge (mrtvačke škri- 
nje, sanduci, liesi) s liešinom? Da li su pokriveni oti 
grobovi kamenitom škriljom, pločom ili zemljom ? 

G. Ima li u vašoj okolici pustih ili obradjenih zem- 
ljištah, nazvanih : gradišće, gradac, gradovec, gradina, 
crkvište, crkvina? Da li tu ima traga zidinam, i da li ge 
našlo orudje, oružje, novci, kamenite ploče, opeke (cigle) 
itd. s napisi i nakiti ili bes njih ? 

€. Ima li kod vas ostanakah starih vodovodah, sa 
cievi i žliebovi od kamena, pečene zemlje, železa, olo- 
va itd.? 

8. Jesu li našli u vašoj okolici ikada kod kopanja 
ili oranja budi kakove starine, kao : žare, lonce, posudja, 
oružja, nakite, novce, kipove, napise itd. Iz kakova bija- 
hu tvoriva ove stvari ?£ kamo su dospjele ? 

9. Ima li na zidovih vaše crkve, kapele, grada, ili 
na budi kakovom gradjevnom spomeniku, kao i na zvo- 
novih, na nadgrobnih kamenih, ikonah, krstovih, crkve- 
nih posudah, svećeničkih odorah (haljinah) ikakovih 
starih napisah na grčkom, latinskom, slovjenskom, tali- 
janskom, njemačkom itd. jeziku? Bili se mogao dobiti 
prepis toga napisa ? 


10. Ima li kod vas gorah, briegovah, poljah, kla- 
njacah, špiljah, ponorah, pečinah, liticah, skalinah, stie- 
nah itd. s imeni, koja spominju na bajaslovje (Mitholo- 
giju), na historiju, na ime budi kojega slavnoga čovjeka, 
ili na koju znamenitu narodnu zgodu ? 

11. Ima li u vas starih gradinah ili sačuvanih gra- 
dovah, samostanah, umjetno sagradjenih crkvah ili dru- 
gih znamenitih zgradah? Sto se zna i pripovjeda o njih. 

12. Ima li u vaših crkvah, gradovih ili gdje drugdje 
znamenitih starinah budi kakove vrsti, kao posudje, ode- 
će, kipovi, slike, ikone, slikarije (živopisi) na liepu (zidu), 
krstovi, štapovi, svietionice, kadionice, čaše, krstionice, 
propovjedaonice, umno rezane klupi, ormari itd.? Ili zar 
ima slikah domaćih mijestah, predjelah, gradovah, samo- 
stanah, crkvah itd,? Ima li risanih ili iz kamena_izdjela- 
nih slikah, likovah, obrazah, kipovah, što prikazuju slav- 
ne ljude našega naroda? Ima li naslikanih narodnih noš- 
njah ili prizorah iz domaćih dogadjajah ? 

13. Koje godine zidana je vaša glavna ili područna 
crkva ? Od kojega graditelja (najmara, zidara)? U kojem 
slogu (štilu)? Da li ima vrata i prozore uzke ili širje na 
oblo, (na bizantinsko, istočno i romansko), ili šiljaste (na 
gotičko) ili četverokutne (po novom)? Da li je svod (če- 
mer, volta) ravan s daskama, ili na krst (srebri), na 
mreže ili na oblo? Ima li malen ili veliki zvonik? Dali 
taj stoji iz preda ili iz traga? da li je okrugao, osmoku- 
tan ili četverokutan? Ima li kubu ili više kubeta? Ima li 
crkva triem ili su izkićena vratišta na čelu (pročelju)? 
koliko ima brodovah (ladjah)? Da li svod počiva na stu- 
povih ili pilovih? Ima li iz vana ili iznutra kakovih spo- 
menikah ? Nalazi li se u bližini kakava starinska kapela 
sagradjena iz drva? u kojem slogu? da li oblom, šilja- 
stom ili čestverokutnom. 

. 14. Ima li u vasoj okolici tkogod starih rukopisah 
urešenih sa slikama ? ili knjigah izkićenih sa bakro-mje- 
do ili drvorezi ? 

15. Ima li u vas kakovih arkivah ili pismenih po- 
manjih zbirkah, ili pojedinih starih poveljah (diplomah), 
rukopisah, znamenitih knjigah? Kada i od koga pisani 
su rukopisi? Kada i od koga izdane i pečatane su knji- 
ge? Mogu li se rukopisi dobiti na prepis, ili hoće li vlast- 
nik prodati takove stvari? 

16. Da li ima kod vas u narodu ustmenih uspome- 
nah iz bajoslovnih (mitologičkih) vremenah ? Što pripo- 
vijeda ili pjeva. narod o Bjelbogu, (Bjelunu, Belinu) 
Perunu (Perinu) Triglavu, Svetovitu, (svetom 
Vidu) Svarogu, Ladu i Ladi, Turui Turici, 
LeljuiLeljivi, Zivi i Zivani, Mori (Muri) i 
Morani, Jaseni, Ješii Ježibabi, o Zlatoj i 
Jagodi babi, o črnom bogu i Crtu (čartu)o Biesui 
Heli, Maliku (Malićcu), Fuleti, Škrapcu, Škra- 
telju, Hudiću,Kurentu. O Rodjenicah (Roje- 
nicah), Sudicah (Sud enicah), Letnicah i Poled- 
nicah. O sreći i usudu (vusudu, udesu) o kugi (ćumi) 
i smrti. O avetu, utvarii sablasti. O Vilah, Divih, 
Stuaćih (Sduhaćih), Orijaših, Patuljcih (pedanj- 
čovjek i lakat-brada) Palčeku, o srebrnom caru, 0 
Dodi (Dundi), Didu i Dodoli, o vodenom (mors- 
kom) mužu i vodenih ženah, morskih djevojakah (pucah), 
dunavkah, povodkinjah, ajdovskih deklicah? O mraku, 
vukodlaku, (vampiru, upirini) vidini, tencu, repaču, vuč- 
jem i divjem pastiru, o vilanjacih, čaratanih, madjioni- 
kah, vjedogonjah, krstnicih, vidovinah, viščacih, vrača- 
rih. O vješticah. bahornicah, coprnicah, viškah i vračari- 
cah ? itd. itd. 

17. Ima li u vas koje osobito mjesto, brdo. polje, 
guvno, špilja, rudarska jama, jezero, voda, križopuće, 
(razkršće) zakleti grad itd., o kom pripovijeda narod, da 
se tamo sastaju vile, vještice, zli dusi, sablasti, nemani, 
zmajevi (aždaje, pozoji) itd.? Ima li vodah, gorah i drve- 
tah, koje drži narod za svete ? 

18. Sto pripovijeda narod o postanku svieta, o sun- 
cu i mjesecu, o sunčanom i mjesećnom kralju, sunčevoj i 
mjesećevoj materi? O zviezdah i repaticah ? 0 mlaju, 
mladoj nedjelji i starom petku? O vjetru i kralju vjetro- 
vah, o magli i oblacih? O kiši, gradu (tuči), munji (stri- 
eli), gromui gromovniku, ognjenoj Mariji i ognjenom 
kralju ? itd. . ti . 

19 Kako zove narod u vašoj okolici pojedine zvi- 
ezde? Što je puku mliečnica (mliečni put, nebeski pas)? 
što mu je duga (puga)? što vlastari (vlastarice, lastari, 
hlastari, vlašići)? što kosci, kola (foringa), zvierinščica, 
rimski križ, sv. Jelene križ, glastožari (12 zviezdah), da- 
nica, večernica, večerna luč, volarica, svati, snuboki? itd. 
Kako tumači puk kriesanje zviezduh, sjevernu zoru 
(luč) itd. ?, . . 

20. Sto pripovijeda narod o bajoslovnih pticah i 
zvierih? Što o Div-ptici, ždralu, žerjavu, labudu, utvi, 
sovi, ćuku, mračnjaku, šćapu, hupaču (futaču) recelju, 
grilu, kavki, svraki, vrani, gavranu, kukavici, pastjerici, 
vugi, golubu, grlici, slavulju, lastavici, orlu, sokolu itd,? 
Što o zmaju (aždaji, pozoju) zmiji (guji, kači) guji s dra- 
gocienom krunom, bieloj kači, zmiji kučarici, modrasu, 
kačcu ? Šta o vilinskih, krilatih i morskih konjih, što o 
šarcu, buri kobili, jelenu, biku itd.? 

21. Koji su kod vas običaji pučki kod poroda. ba- 
binah, kršćenja, kumovanja, pobratimstva i posestrimst- 
va, ženidbe, smrti i pogreba? Sta su pokajnice, jauka- 
lice, tužbalice, plakalice, narikači? Sta su karmine, daće 
i koljivo? Kako se svetkuje u vas nova godina i koledo- 
vanje ? Sta su koledarice koledjani i koledaci? kako se 
svetkuju sv. tri kralji i vodokršće? Kako posljedni dnevi 
pokladah (fašinga), korizmena sricda i sriedina korizme? 
Kako uskrsni (vazmeni) praznici ? Kako dan sv. Jurja 
(Gjorgje) i jurjevski kres? Ima li kod vas Ladaricah? 
Sto se pjeva na Jurjevo? Kako se svetkuje prvi dan 
svibnja (maja); i dan sv. Ivana krstitelja? Što se pijeva 
o Ladu? Sto su veljanke, kresarice i krstnice? Kako se 
vrši dan sv. Trojice? Sto su kraljice? Sto se radi na sv. 
Vida, sv. Ilije i sv. Petra? Što je Varin dan? Što rade 
na Miholje i na dusni dan? Kako se praznuje badnjak i 
i božićni dnevi ? Kako zadnji dan godine? 

22. Sta su dodole, prporuše i čarojice? Sta otmice? 
I što je krvnina i osveta? Sta su zakletve i uroci ? 

23. Što se baja kod poljskih poslovah i radnjah ? 
kako se vrši sictva, kositba, žetva raznoga žita, ljuplje- 
nje kukuruza itd.? Kakove se tom prilikom mole molitve 
ili pjevaju pjesme? Da li se u vas gata u kosti brava, ko- 
koske, tuke itd.? 

24. Sto se radi na rodjen dan i na krstno ime? Što 
su malerice ? Kako su kod vas postala podrietla, nadi- 
mena i prezimena pojedinih obiteljih i čitavih plemenah? 
Kako je postalo ime šokac, bunjevac, vlah, morovlah, 
turkovlah, bodulj, braje, bezjak, mutljak, kirac, čić itd.? 
Sta govori narod o pasoglavcih (pesoglavcih) ? 


Svaki prijatelj starinah i povjestnice hrvatske, 
srbsko, slovenske, bugarske i obće slovjenske, moli se 
najuljudnije, da po mogućnosti barem na jednutočku od 
goro stavljenih pitanjah, u kojem mu drago jeziku, pis- 


meno odgovori i svoj odgovor podpisanomu pošalje. Nje- 
govo ime zabišježit će se u ,Arkivu“ za povjestnicu i 
starine južnih Slavenah. Družtvu biti će milo ako se od- 
govori na ova pitanja i u budi kojem časopisu, koji u ju- 
goslavenskih zemljah izlaze. S toga se umoljavaju naj- 
prijaznije sva uredničtva hrvatskih, srbskih, slovenskih i 
bugarskih časopisah, da ova pitanja u svojih listovih pri- 
obćiti izvole, pa ako se u njih odgovor na budi koje pi- 
tanje objavi, da onaj list, u kom takav odgovor pečatan 
bude, družtvu za jugoslavensku povjestnicu bezplatno 
ili za plaću dostave. 
U Zagrebu dne 15. siečnja 1871. 
Ivan Kukuljević, 


Predsjednik družtva za jugosl. povjestnicu i 
starine u Zagrebu. 


PREDBROJKA NA 


»PEDAGOGIJSKU, PIBLIOTEKU ZA PUČKE 
UČITELJE.“ 


Prva je kriepost pravoga rodoljuba, da okolnosti 
svoga naroda u pravoj njihovoj slici smatra i po tome 
ocjenjuje ; a to je ujedno i prvi uvjet za svaki rodoljubi- 
vi rad, jer ako se okolnosti onakovimi nesmatraju, kako- 
ve sbiljam jesu, nije se nadati, da će sei rad prema okol- 
nostim udešavati, i da će uspješan biti. Misi podpisani 
doduše nelaskamo, da tu kriepost u svoj svojoj snagii 
uvidjavnost posjedujemo, al to znamo i uvidjamo, da su 
nam narod i domovina naša daleko za drugimi narodi u 
obrazovanosti i kulturi. Nu to priznanje nesmatramo mi 
ni malo sramotnim ni po sebe ni po svoj narod, jer niti 
&mo mi niti narod tomu krivi, nego nesretne okolnosti, 
koje su nam narod razcjepkale i raztrgale, koje su ga 
prisilile, da se ne samo za svoj, nego i za život drugih 
naroda stoljeća bori s neprijateljem evropejske kulture 
i prosvjete, i koje mu joši dan danas nedopuštaju, da 
sav i nerazcjepkan svu svoju snagu ulagati i posvećivati 
može umnomu i kulturnomu svomu napredku. Taj nam 
dakle nazadak nije nikakova sramota; ali bi vcoma ne- 
probitačno bilo nepriznavati ga i neuvidjati, jer bi onda 
i nadalje u njem ostajali, a sramotno opet, kada nebi pri- 
znajuć ga i uvidjajuć svu svoju volju i snagu ulagali, da 
svoj narod iz toga nazadka podignemo, ta mu pripomog- 
nemo, da se i on s poštenjem postaviti može uz bok dru- 
gim naprednim narodom. 

Nu koja su najbolja sredstva koji najpreči puti k 
tomu cilju vodeći? Nema doduše sumnje, da se razno- 
vrstnimi sredstvi za to djelovati dade, ida raznovrstni 
puti k tomu cilju voditi mogu; ali mi _ smo osvjedočeni, 
da se konačno i sigurno taj cilj nikako postići neda i ne- 
može bez pripomoći pučke škole; dapače mi nju smatra- 
mo upravo glavnim faktorom u svem tom radu i nasto- 
janju, Pučka je škola pozvana, da pute svjetskoj pros- 
vjeti 1 kulturi krči i ravna ; ona je pozvana, da prosvjetu 
i kulturu u najniže slojeve naroda izvodi, te da stvori i 
sagradi onaj temelj, na kom se jedino sigurno osnivati i 
osnovati dade sjajna sgrada slave i blagostanja cieloga 
jednoga naroda, naime svjestan i naobražen puk. Bez 
toga temelja nema slave ni_ blagostanja, nema stalnoga 
obstanka nijednomu narodu, i sve što se bez njega gradi, 
sve su samo kule zračne, kojih s prvom burom nestaje. 
Eto Vam divnog zvanja, eto uzvišene zadaće sadanje 
pučke škole! 

Je li pako naša pučka škola zadovoljava, ili je li 
ona u obće u stanju da zadovoljava toj uzvišenoj svojoj 


zadaći? — Žalibože da moramo reći : Pučka škola kako 
va nam je sada, nigda neće postati ono, što bi moralo da 
bude, naime promicalom i i širiteljicom obrazovanosti i 
kulture narodne; nigda nam neće sagraditi onoga teme- 
lja, na kom bi nam e ponosno osoviti mogla sgrada na- 
rodne sreće i slave. Nesamo da njezino nutrnje nije pre- 
ma njezinu zvanju i potrebam narodne budučnosti. nesa- 
mo da njezin vanjski položaj nije prema njezinu dosto- 
janstvu, nego ni prestavnici i nosioci: njezina zvanja == 
pučko naše učiteljstvo — ni ono nam nije još ni iz dale- 
ka ono, što bi moralo biti, da u stanja bude uspjesno dje- 
lovati za prosvjetu i napredak svoga naroda. Pučko je 
naše učiteljstvo većom stranom još pastorče u svakom 
pogledu : pastorče glede sgode i prilike za obrazovanje 
svoje, pastorče glede svoga zvaničnoga položaja medju 
ostalimi državnimi ratili, pastorče glede života i obstan- 
ka svoga u družtvu čovječanskom, :pastorče koje se u 
obće zadovoljavati mora samo s mršavimi_mrvoljicami, 
štono se stresaju sa stolova gospodarskih. Nije ni čudo, 
ako dakle naše pučko učiteljstvo uz sve svoje žarko rodo- 
ljubje svomu narodu ono ipak nemože da bude, što bi 
imalo biti, i što je ono kod drugih prosvjećenih i napred- 
nih naroda. 

Ako itko živo osjeća sve te mane i nedostatke, to 
ih doista ponajprije i ponajživlje osjećaju sami pučki uči- 
telji, pa ih osjećamo i mi, koji s ostalom svojom braćom 
takodjer snositi moramo sve posljedice žalostnoga toga 
stanja. Nu osjećajući sve te mane i nedostatke, osjećamo 
se ujedno pozvanimi i obvezanimi, da nečekamo s pro- 
krštenimi rukami, dok se sve to vanjskimi uticaji na bo- 
lje pokrene, nego da i mi sami pripomagati moramo, da 
nam se naše školstvo i naš stališ podigne na stupanj, na 
kojem bi zadovoljavati mogao svojoj zadaći. Pozvanimi se 
osjećamo, jer kao duša i srce škole _ poznavat ćemo naj- 
bolje, gdje što manjka, i kako dase kojemu pomanjkanju 
doskoči; a obvezanimi, jer kao sinovi svega naroda svaki 
nas i onako ima svoje znanjei izkustvo upotrebljavati na 
korist svoga naroda. Nada sve smo pako osvjedoćeni, da 
samo prosvjećeno učiteljstvo i školi i sebi, a tim i narodu 
svomu u njegovu kulturnomu nastojanju pripomagati 
može ; jer samo prosvjećeno učiteljstvo može školu nada- 
nuti pravim i živim duhom i dati joj pravac, koji narod 
do svjetske kulture dovodi; jer samo prosvječeno učitelj- 
stvo može sebe i školu podići do neobhodno potrebnoga 
ugleda i moralne samostalnosti, bez koje je nemogućan 
svaki uspješan rad, Nu buduć baš toj glavnoj potrebi 
našoj ni iz daleka zadovoljavati nemogu niti sadanja na- 
ša učiteljska obrazovališt», pa ni naša "književnost dovo- 
ljno potrebne duševne hrane nepruža; to se evo mi pod- 
pisani medjusobnim dogovorom udružismo za sada u po- 
sve prijateljski: ,,pedagogijsko-književni sbor,“ da prema 
svojim slabim silam nastojimo i pripomognemo, kako da 
se medju pučkim učiteljstvom što više promakne, razgoji 
1 razširi i strukovna i obća obrazovanost, kojom se ono 
jedino usposobiti može za što uspješniji rad, za što veći 
napredak na prosvjetnom polju. 

Da tu pako svrhu postignemo, odlučili smo izdavati 
za pučke učitelje : ,,pedagogijsku biblioteku“ strukovnih 
1 obće obrazovnih djela, a svaki je od nas obrekao, da će 
barem za dvie godine napisati po jednu prikladnu knjigu, 
koja će ujedno biti vlastitost ovoga sbora, koji će nasto- 
jati, da se čistim prihodom od tih knjiga položi temelj ve- 
oma potrebnoj zakladi za jeftino izdavanje pedagogijskih 
spisa. Nu ni te dvie godine nećemo da s čekanjem spro- 
vedemo, jer i dvie su godine veliko vrieme za narod za 


Izdavatelj 1 odgovorni nređdnik : Ivan Antanovieh, 


JL 


drugimi zaostali, nego ćemo odmah započeti kolo svoga 
rada s izdanjem ,,Didaktika“ slavnoga velikana pedago- 
gije Jana Komenskoga. Tim smo se pako više odlučili na 
izdanje toga djela, počem upravo ove godine i to 19. stu- 
dena iztiču dva stolječa, što je taj veliki reformator i 
škole i znanosti, taj silni predteća svih kasnijih školskih 
velikana svoj neumrli duh prognan iz svete svoje domo- 
vine u tudjinstvu izdahnuo. Ovim hoćemo, da se barem 
ponješto odužimo njegovoj slavnoj uspomeni, da se ba- 
rem ponješto zahvalnimi izkažemo velikim njegovim za- 
slugam; a mislimo, da s vrednijim kojim djelom odpočeti 
ni nemožemo, nego li ovim, koje je temeljni kamen sve 
nove umne i napredne pedagogije. Za njim ćemo odmah 
od reda nastaviti. kako smo do sada već naumjeli i odre- 
dili, ovimi od prilike spisi : 

,,Učitelj početnika“ od Ljudevita Modca; ,,Poviest 
pedagogije za pučke učitelj“ od Stjepana Basarička; 
»Zivot Dositejev i duh njegovih djela“ od Mijata Stoja- 
novića ; ,, Teknologija za gradjanske škole i samouke“ od 
Vjenceslava Marika; , Nauk o kućanstvu za više djevo- 
jačke učione“ od Josipa Gala; ,,Život i djela pedagogij- 
skih velikana“ od Ivana Fil; povića; »Dušoslovje za uči- 
teljske pripravnike“ od Skendra Fabkovića; ,,Uputa u 
gospodarstvo za pučke učitelje“ od Mijata Vrbanca; »Ce- 
tiri godišnje dobe“ od Rossmaesslera, preveo Tomislav 
Ivkanec; ,Naši sinovi (nos fila)“ od T. Micheleta, pre- 
vela Marija Fabkovićka; a za timi djeli sliedit će opet 
daljna, koja medjutim drugi naši sudrugovi na sebe uzmu. 

vim smo mislimo dovoljno označilii obrazložili što 
hoćemo i zašto hoćemo, Nesumnjamo. da ce svaki prija- 
telj narodnoga napredka jasno uvidjati i korist i potrebu 
našega podhvata, te se zato nadamo, da će mu se prijazno 
odazvati nesamo naši sudrugovi nego i svi ostali njego- 
vatelji narodne prosvjete, jer od toga jedino i zavisi us- 
pjeh svega našega preduzeća, počem ga napokon uz svu 
dobru volju nebi ipak izvesti mogli, ako nam se nebi pru- 
žala k tomu potrebna materijalna sredstva. Otvarajuć 
dakle ovim predbrojku na prvu knjigu ,,pedagogijske 
biblioteke za pučke učitelje“ i to na ,,Didaktiku“ Jana 
Komenskoga, molimo svakoga prijatelja naše knjige, 
komu ovaj list u ruke dodje, da nam što više sa- 
bere predbrojnika, koji će knjigu, kad gotova, bu- 
de, uzeti uz poštovno pouzeće. Samo molimo, da nam se 
nezapisuju kao predbrojnici oni, koji nebi sbiljam namje- 
ravali knjige uzeti, kada, izadje, jer bi nas tim bezsavje- 
stno zavadjali glede naklade i zadavali bi nam troška, 
koji bi samo cielomu podhvatu na uštrb bio. 

Ciena će knjigi sa slikom Komenskoga biti 1 fr. — nč. 
U platnu vezana. . rm a je 1, 40,, 

Sabiratelje predbrojnika molimo, da bi do polovice 
ožujka t. g. dotične popise izvoljeli poslati budi kojem u 
od podpisanih zagrebačkih učitelja. 

U Zagrebu, 20. siečnja 1871. 

Stjepan Basariček, učitelj u Virovitici. — Sebald 
Cihlar, učitelj u Kraljevici, — Marija Fabkovićka, 
učiteljica više djev. škole u Zagrebu. -—— Skender Fa b- 
ković, učitelj preparandije u Zagrebu. — Ivan Fili- 
po vić, učitelj u Zagrebu. — Josip Gal, učitelj više 
djev. učione u Zagrebu. — Tomislav Ivkanec, učitelj 
u Zagrebu. — Vjenceslay Mari k, učitelj u Zagrebu. — 
Ljudevit M od ec, učitelj u Zagrebu. — Franjo Ste pa- 
nek, učitelju Novom. — Mijat Stojanović, e. kr. 
nadučitelj u Zemunu. — Janko Tomić, učitelj u Kar- 
lovcu. — Ante Truhelka, učitelj u Osieku. — Mijat 
V rbanec, učitelj u Zagrebu. 


— U Kalači, 1871. Tiskom Malatina i Holmeyera. 


